Beilag"e I. 



(S. 129.) 



Frantzen Zalers Brief von der Berlein wegen zu suchen auf 



sechs Jahr etc. * 



Von Gottes Gnaden wir Ernst und Alb recht etc. bekennen für uns und 

 unser lieben Vettern Herzog Adolffen, als in unser Herlichkait und Landge- 

 richten in dem Niderland zu Baiern vor und in dem Wald in allen Flüssen und 

 Wassern und sunderlich in dem Regen und in der Teyschnach vein Perl wachsen 

 und valln, wann nu sollich Err und Zierlichkait uns als des Landes Furstn pilli- 

 chen zu stet und gepürd, herumb haben wir Frantzn Zaler unsern gegen wurtigen 

 Diener und Getrewen gar Ernstlichen bevolhen, und bevelhn in auch in Graft dis 

 Briefs, also das er nu von dato ditz Briefs an den Endn und Gegenden , da dan 

 sollich vorgeihelt vein Perl valln und gefunden werden, von unsers Pots und Ge- 

 schäfts wegen darob sey das weder Gepawr noch sunt gemant ander die benanten 

 vein Perl geruchen zu suchen auch weder kauffen noch verkauffen oder in dhainen 

 irn Nutz zu wendn dan allein nach Erlaubnuss unsers obgenantn Diener, wem 

 er aber söllich Erlaubung ze suchn von unsern wegn tun würdet, was dan dieselbn 

 sulln vein Perl findn, sollen sy dem obgenanten Zaler in unsern Namen zupringen 

 und zu kauflfen geben, und sunst yemant andern die wirdet er dan furbasser zu 

 unsern Handn antwurtn, welich aber die warn, die sollich unser Gebot mit dem 

 suchn kauffn oder verkauffen in mass als oben geschriben ist nit hielten, dieselbn 

 Er oder sein Diener uns furbringen, die mugen wir dan umb Sach straffen an Leib 

 an Gutt nach unsern Gnaden, herauf gepieten und schaffen wir mit allen unsern 

 Amptlewten in nider Bayrn Pflegern Richtern und andern wie die genant sein ob 

 daz war das den obgenanten Zaler in den obgenanten Sachen yemand widerspänig 

 und nicht willig war noch gehorsam sein wolt daz ir im dan von unsern wegen 

 hilflich fuderlich und beystendig seyt damit er unsern Gebot und Enpfelchnuss 

 genug tu, das ist gantzlich unser Wil und Mainung. Dise obgeschriben Sach ha- 

 ben wir im vergund und erlaubt zehandln und zeprauchen auch in Ordnung ze 

 pringen nach Notturft von dato ditz Briefs über sechs Jar nach einander volgent 

 des zu Urkund habn wir im disn Brief gebn mit unser baider Insigel versigelt die 

 heran gehangen sind zu München an Suntag Oculi in der Vastn als man zelet nach 

 Xti unsers liebn Herrn Geburde XIIH. C. und in dem XXXVII'^" Jare etc. 



J) Andr. Felix Oefele , Rerum boicaruni Scriptores. Tom. IL Aug. Vindel. 1763. 

 Fol. p. 227. 



